《喜从弟孟熙偕唐愚士杨思齐过宿山斋》
宋代·刘恕

净扫松间榻，孤怀得重陈。
清尊今夜月，华发去年人。
病欲抛诗卷，闲思理钓缗。
殷勤二三友，相过莫辞频。

作者简介：（1032—1078）筠州高安人，字道原，一作道源。第进士。调钜鹿主簿、和川令。聪颖笃学，尤擅治史。司马光编《资治通鉴》，召为局僚，遇史事纷错难治者，尽委以考證，尤以魏晋史最精熟。王安石与之有旧，欲引置三司条例，辞不就，且面刺其新法之失，遂相绝。光出知永兴军，恕亦以亲老求监南康军酒就养。光判西京御史台，又请诣光。归途得风挛疾，右手足废，仍撰述不辍。官终秘书丞。有《通鉴外纪》、《五代十国纪年》等。